Ħabbejtek, ġrejt warajk U meta ċħadtni Ma ridtx nieħdok fi kliemek Ma qtajtx qalbi Li tarġa' lura għandi u li tibki Warranik, Hawn ersaq ħdejja sew, la tolfoqx aktar. Tħammarx għajnejk, Jien nifhem l'int għajjien, sogħbien, imdiehex Qisek ma tafx jekk hemmx Għalik triq it-tiswija. La tibża' xejn, Jekk qabel Jien ħabbejtek Issa li int fi Bdani U qalbek f'tiegħi Issa wisq egħżeż ngħoddok Għax iktar qawwi ħabbtet Għalik Din Qalbi. Bil-lejl, fi skiet il-baħħ wid-dlam, fil-ħemda ta' kull ħaġa, inħobb ta' dan is-seħer tal-ħlejjaq immis b'idi fil-qalb… Nisma minn qiegħ il-masġar tal-weraq it-treddin, nisma' għasfur ipespes f'ħolma ta' biża' w waħx, iwieġeb leħen ta' srasar ma' ħsejjes ta' tgerrim… Jiddi musbieħ il-lejl, kewkba mitlufa ċkejkna tnemnem beżgħana fuq werqa rieqda ma' l-art… Jimbet minn għar gelgul ta' ilma safi jitgerbeb, jintilef, bejn siġar, minn-wied għal wied tal-baħar fil-ħdan… 'Il fuq f'sema sewdieni, bħal f'siġra tal-Milied, ileqqu bozoz ħodor: b'ileblieb bla ħoss jitkellmu bil-beraħ mudlam… Jidhru kewkbiet is-sema, bħal imsiebaħ il-lejl, jgħumu fil-mera jiġru l-Butiet inaqqru dawlhom ċkejken ħadran… Ġol-qalb ta' dan is-seħer ta' siġar, ta' widien, ta' baħar, blat u sema negħreq inħobb bil-lejl fi skiet il-baħħ wid-dlam… ĦAR'T IL-MALTIJA Ħar t il-Maltija: il-Ħara, il-bejta ta' twelidi… Ja marsa ta' Lixandra, illum dan ħsiebi jimraħ fit-triq, fl-isqaq maħmuġ fejn jiena għaddejt tfuliti… Ja Ħara tal-Maltin, ħara mitlufa fil-Belt għariba, fejn buma t-tfal u sħabi, Ċikku, Peppu jew Toni, nilagħbu bla bemm, ferħana, it-toroq nimlu bl-għajjatf… Baħar, vapuri, dgħajjes, sajjieda, mol tal-port, intom tifkira Żelwa, intom ġo qalbi… Knisja ta' San Franġisk, knisja kennija, fejn konna l-vara mqaddsa tal-Karmnu inbaħħru fil-purċissjoni twila, fejn int, ja knisja'… Ħar't il-Maltija, il-bejta ta' twelidi, int ħolma ta' tfuliti, int holma tal-warrani… 4 Ħar't il-Maltija, hekk kienu jsemmuh l-għarab il-kwartier tal-Kolonja Maltija f'Lixandra, kwartier fqir u qadim ħdeja il-port, GĦANJA TA' BIDWI GĦARBI LIL-QAMAR Qamar sabiħ, qamar li tiddi, narak bħal ġemel waħdu fix-xagħri: għajnejn igħemmzu fis-sema l-qamar, għarus il-kwiekeb, għarus sabiħ… Fit-tinda tiegħi hemm toqba ċkejkna, int minn dit-toqba, tidħol twennisni f'dil-ħemda twila, qamar sabib… Qamar, inħobbok, jekk ġo l-isħab tidħol, tistaħba u tarġa tidher mimli bid-dawl… Qamar sabiħ, kemm iħobbuk bħall-għarus tagħhom tax-xagħri l-bniet, jekk jarawk tiddi minn bejn il-friegħi għoljin tal-palm… Ħdejn dak il-bir, b'leħenhom moħbi jidħku… jitħaddtu, min trid jismagħhom, qamar, ħlief int' Qamar sabiħ, meta fix-xmajra b'wiċċek il-midwi tħares, jitriegħed il-mewġ bid-dawl, nixtieq fuq dgħajsa fit-triq li tiddi naqdef u naqdef u nasal għandek qamar sabiħ… LILL-BAHAR MEJJET Min bejn l-irdumijiet, ja Baħar Mejjet, bħal Għul ikħal… għafrid, narak tgħatti l-ibliet imġarrfa Niżel mis-sema għal fuqhom nar u kubrit… Taħt dawk mewġietek morra ta' Sodoma w Gomorra jidbru l-erwieħ f'għanqa ta' wġigħ, bla serħ u bla mistrieħ, ġo qabar ta' ilmijiet… Hekk narak, Baħar Mejjet, minn bejn l-irdumijiet… Ft, JOSEPH CREMONA O.F.M.